open-index/open-wikipedia-markdown huggingface dataset:
Nouga

**Nouga** on maalaiskunta Koulikoron alueen Kangaban piirissä Malissa. Sen keskuskylä Banancoro sijaitsee Nigerjoen rannalla 40 kilometriä Kangabasta lounaaseen. Kunnassa on 11&nbsp;100 ja keskuskylässä 2&nbsp;900 asukasta (vuonna 2009, väestönlaskenta).

Nougan kunnan pinta-ala on 606,65 neliökilometriä. Se rajoittuu pohjoisessa Kangaban piirin Kaniogon ja Séléfougoun ja idässä Sikasson alueen Yanfolilan piirin Tagandougoun ja Sankaranin kuntiin sekä etelässä ja lännessä Guineaan. Kunnan läpi virtaa Nigerjoki. Seutu kuuluu Guinean ilmastovyöhykkeeseen.

Kuntaan kuuluu kuusi kylää. Asukkaat ovat etupäässä mandinkoja. Lisäksi on bambaroita, fulbeja, somonoja, bozoja, soninkeja ja maureja.

Kunnan läpi kulkee Bamakon ja Guinean rajan välinen maantie, joka on kulkukelpoinen vain kuivaan aikaan. Sadeaikaan liikennevälineinä toimivat veneet.

Seudun pääelinkeinot ovat maanviljely, karjanhoito ja kalastus. Tärkeimmät viljelykasvit ovat riisi, maissi, durra ja hirssi. Myytäväksi kasvatetaan maapähkinää, puuvillaa, tupakkaa, lehmänpapua ja vihanneksia. Kotieläimiä ovat naudat, lampaat, vuohet, aasit ja siipikarja. Lisäksi harjoitetaan keräilyä, kullankaivuuta, kaupankäyntiä ja käsityöammatteja.

Palveluihin kuuluvat neljä alakoulua, kaksi yläkoulua ja Tombolan terveyskeskus. Vesihuolto käsittää kaivoja, porakaivoja ja vesiposteja.

## Lähteet
Matti Puurtinen

**Veli Matti Puurtinen** (31. toukokuuta 1949 Savonlinna – 24. lokakuuta 2017 Tampere) oli suomalainen muusikko, kapellimestari ja säveltäjä. Hänet tunnettiin erityisesti Suomen euroviisusävelmistä ”La dolce vita” (1989, es. Anneli Saaristo) ja ”Tule luo” (1993, es. Katri Helena) sekä karsintakappaleesta "Enkelin silmin" (1991, es. Arja Koriseva). 1970-luvun loppupuolen Puurtinen toimi Turun kaupunginteatterin kapellimestarina, ja hän on säveltänyt musiikin noin 40 näytelmään, mm. vuoden 1991 musikaaliin Myrskyluodon Maija. Hänen iskelmäsävellystuotantonsa käsittää 400–500 laulua, joita ovat levyttäneet muiden muassa Lea Laven, Anita Hirvonen, Reijo Kallio, Kake Randelin, Marion ja Anneli Saaristo. Televisiossa Puurtista on nähty ja kuultu Yle TV2 -kanavan ohjelmissa kuten *[[Tammerkosken sillalla]]*, *[[Thilia Thalia]]* ja *[[Tuttu Juttu Show]]*.

Savonlinnan lähellä varttunut Puurtinen lähti ylioppilastutkinnon jälkeen Jyväskylään opiskelemaan pianonsoittoa, orkesterinjohtoa, teoriaa ja musiikkitiedettä. Hän pääsi vuonna 1975 Turun kaupunginteatterin kapellimestariksi mutta jäi freelanceriksi vuonna 1979.

2000-luvulla Puurtisen elämää alkoivat vaikeuttaa tinnitus ja ääniyliherkkyys. Niinpä hän esiintymisten sijasta keskittyikin yhä enemmän säveltämiseen. Vuonna 2016 hänelle myönnettiin taiteilijaeläke. 

Puurtisella on kaksi aikuista tytärtä. Toinen tyttäristä, Satu Puurtinen, oli vuosina 2000–2007 naimisissa iskelmälaulaja Markku Aron kanssa.

Puurtinen on haudattu Lamminpään hautausmaalle Tampereelle.

## Lähteet

## Aiheesta muualla
* Matti Puurtisen haastattelu ja teatterimusiikkituotantoa.  Elvis ry.
*Matti Puurtinen Discogs-levytystietokannassa.
*Matti Puurtinen Ilona-teatteritietokannassa.
*Matti Puurtinen Radio- ja tv-arkiston Ritva-tietokannassa.
*Matti Puurtinen Äänitearkistossa. 
*
Asphalte

**Asphalte** (kansainvälisesti *Macadam Stories*) on vuonna 2015 ensi-iltansa saanut Samuel Benchetritin ohjaama ranskalainen draamakomediaelokuva, jonka pääosissa ovat Isabelle Huppert, Gustave Kervern, Valeria Bruni Tedeschi, Jules Benchetrit, Tassadit Mandi ja Michael Pitt.

*Asphalte* perustuu Samuel Benchetritin omaelämäkerrallisen *Les Chroniques de l’Asphalte* -romaanin ensimmäiseen osaan (2005), jonka pohjalta Benchetrit ja Gábor Rassov sovittivat elokuvan käsikirjoituksen. Elokuvan tuottajina olivat Julien Madon, Marie Savare de Laître ja Ivan Taïeb. Elokuva sai ensi-iltansa vuoden 2015 Cannesin elokuvajuhlilla *Séances spéciales* -esityssarjassa. Samuel Benchetrit ja Gábor Rassov saivat César-ehdokkuuden parhaasta sovitetusta käsikirjoituksesta.

## Juoni

Pariisilaisessa lähiötalossa seurataan kolmea tarinaa kuuden toisilleen tuntemattoman ihmisen yllättävästä kohtaamisesta: pääseekö valokuvaaja Sternkowitz (Gustave Kevern) ylös pyörätuolista ja pystyykö hän löytämään rakkauden yöhoitajan (Valeria Bruni-Tedeschi) kanssa? Onnistuuko hyljeksitty teini-ikäinen Charly (Jules Benchetrit) auttamaan takavuosien tähtinäyttelijää (Isabelle Huppert) saamaan taas elokuvaroolin? Ja mitä tapahtuu John McKenzielle (Michael Pitt), amerikkalaisastronautille, joka putoaa taivaalta talon katolle ja pääsee luottavaisen rouva Hamidan (Tassadit Mandi) huolehdittavaksi?

## Näyttelijät

## Tuotanto
*Asphalten* kuvaukset alkoivat 15. joulukuuta 2014 ja päättyivät 6. helmikuuta 2015. Elokuva kuvattiin Colmarin kaupungissa Haut-Rhinin departementissa. Elokuvan tuotantoyhtiöinä olivat La Caméra Deluxe, Maje Productions ja Single Man Productions. *Asphalten* virallinen traileri julkaistiin 17. elokuuta 2015.

## Julkaisu ja vastaanotto
*Asphalte* sai ensi-iltansa Cannesin elokuvajuhlilla Ranskassa 17. toukokuuta 2015. Elokuva sai teatteriensi-iltansa Ranskassa 7. lokakuuta 2015, oli Paradis Filmsin teatterilevittämä ja keräsi teatterikierroksensa aikana 99 571 katsojaa. Elokuva sai ranskalaisilta elokuvakriitikoilta ja yleisöltä myönteisen vastaanoton. *Asphalte* ei saanut Suomessa teatteriensi-iltaa, mutta se esitettiin vuoden 2016 Espoo Cinén elokuvajuhlilla.

## Palkinnot ja ehdokkuudet

## Lähteet

## Aiheesta muualla
* 
* 
* ''Asphalte'' AlloCinéssä 
* ''Asphalte'' UniFrancessa 
* ''Asphalte'' JP’s Box-Officessa
Bentsnidatsoli

**Bentsnidatsoli** (C12H12N4O3) on nitroimidatsolijohdannaisiin kuuluva orgaaninen yhdiste. Yhdistettä käytetään lääketieteessä Chagasin taudin hoitoon. Bentsnidatsoli on WHO:n ylläpitämällä listalla tärkeimmistä lääkeaineista.

## Ominaisuudet ja käyttökohteet
Bentsnidatsoli on huoneenlämpötilassa kellertävää kiteistä ainetta. Yhdiste liukenee vain vähäisessä määrin veteen, etanoliin tai asetoniin.

Bentsnidatsoli on tehokas alkueläimiä kuten Chagasin tautia aiheuttavaa *Trypanosoma cruzi*-lajia vastaan. Lääkeaineen tarkka vaikutusmekanismi ei ole täysin tiedossa. Se voi muuntua loisissa aminoimidatsolijohdannaiseksi, joka sitoutuu muun muassa loisen DNA:han, proteiineihin ja lipideihin ja täten häiritsee solun prosesseja. Bentsnidatsoli on tehokas Chagasin taudin hoidossa sekä akuutin että kroonisen vaiheen hoidossa. Sitä voidaan myös käyttää loisen leviämisen ehkäisyyn esimerkiksi elinsiirtojen yhteydessä.

## Haittavaikutuksia
Tyypillisiä bentsnidatsolin aiheuttamia haittavaikutuksia ovat ruuansulatuskanavan oireet ja huonovointisuus. Myös allergiset oireet ovat mahdollisia. Vakavampia haittavaikutuksia ovat polyneuropatia ja granulosytopenia.

## Lähteet
Pelastuksen kenttäjohtamisjärjestelmä

**Pelastuksen kenttäjohtamisjärjestelmä** on Suomessa pelastustoimen käytössä oleva tietojärjestelmä, jolla pelastustoimen kenttäjohtaja voi helposti hallita tilanteita. Sama järjestelmä on usein käytössä myös poliisilla ja ensihoidolla. Kenttäjohtamisjärjestelmä yhdistyy myös viranomaisverkko Virveen. Pelastuksen kenttäjohtamisjärjestelmä tunnetaan myös lyhenteellä Peke.

## Ominaisuudet
#### Karttapalvelut
Peke sisältää kartan, jolla näkyvät kaikki alueella olevat yksiköt.

## Katso myös
* VIRVE
Movement in Still Life

**Movement in Still Life** on yhdysvaltalaisen electronica-artistin BT:n kolmas studioalbumi. Se julkaistiin Yhdistyneessä kuningaskunnassa vuonna 1999. Yhdysvalloissa julkaistu albumin muokattu versio julkaistiin vuonna 2000. Albumin singlet olivat ”Godspeed”, ”Dreaming” ja Yhdysvalloissa ”Never Gonna Come Back Down”. 

## Kappaleet

### 2x vinyyli versio

### 4x vinyyliversio

## Lähteet
Hietalahdenranta

**Hietalahdenranta** () on katu Helsingin eteläisessä kantakaupungissa. Kuten koko  Hietalahden alue, katu kuuluu Kampin ja Punavuoren kaupunginosiin.

Hietalahdenranta alkaa Länsilinkin liikennealueelta Kampista, missä se muodostaa risteyksen Jätkäsaarenlaiturin ja Mechelininkadun kanssa. Hietalahdenranta tekee mutkan Hietalahden perukassa olevan satama-altaan ympäri Bulevardin päässä ja päättyy Punavuorenkadun kohdalla, jossa katulinjaus jatkuu Telakkakatuna etelään. 

Hietalahdenrannassa on raitiotiekiskot. Aikaisemmin ne johtivat Ruoholahdenrannalta Bulevardille, mutta vuonna 2021 valmistui uusi osuus Telakkakadun kautta Hernesaareen.

## Nimen alkuperä
Kadun nimi johtuu viereisen merenlahden, Hietalahden nimestä. Sen ruotsinkielinen nimi vahvistettiin ensimmäisen kerran vuonna 1836 muodossa SandviksQuain. Vuonna 1887 otettiin jo käyttöön nykyinen muoto Sandvikskajen. Seuraavana vuonna katu jaettiin kahteen osaan, jotka saivat nimet Sandviks norra kajen ja Sandviks södra kajen, joille vuonna 1909 vahvistettiin myös suomenkieliset nimet Hietalahden pohjoinen rantakatu ja Hietalahden etelärantakatu. Vuonna 1928 ne jälleen yhdistettiin, ja katu sai nykyisen nimensä Hietalahdenranta.

## Rakennuksia

Kadun varrella on rakennuksia pääasiassa itä- ja pohjoisreunalla, jossa osoitenumerot ovat parittomia. Koska ranta oli sataman käytössä ja sitä pitkin kulki yli sadan vuoden ajan Helsingin satamarata, rannanpuoleiset rakennukset ovat pääosin olleet vahtitupia ja vastaavia, jotka eivät ole liittyneet ympäröivään kaupunkirakenteeseen. Rannan puolella on kadun alkupäässä huoltoasema ja toisessa päässä ravintola Merimakasiini. Vanhaa rakennuskantaa on satama-altaan pohjoispuolella. Rakennuksissa on ollut muun muassa Kaj Eräjuuren Haka-Auto, Yhtyneet Kuvalehdet ja Otavan kirjapaino. Uutta rakennuskantaa on Sinebrychoffin puretun rakennuksen tontilla satama-altaan itäpuolella.

Ravintola Salve sijaitsi aiemmin Hietalahdenranta 11:ssä, josta se syksyllä 2016 siirtyi Hietalahdenranta 5:een. Hietalahdenrannan ja Bulevardin risteyksessä sijaitsevassa saarekkeessa on Helsingin ainoa ovaalinmuotoinen lippakioski. Kioskin suunnitteli apulaiskaupunginarkkitehti Väinö Määttä, ja se rakennettiin vuonna 1939.


Hietalahdenranta 1 2018.jpg|Hietalahdenranta 3
Hietalahdenranta - panoramio (2).jpg| Hietalahdenranta 5
Ravintola salve.jpg| Ravintola Salve Hietalahdenranta 11:ssä vuonna 2014 ennen muuttoa.
Hietalahdenranta - panoramio (1).jpg|Hietalahdenrannan vanhoja rakennuksia.
Hietalahdenranta 13 office building turned residential (Kamppi, Helsinki, Finland) Mar 10, 2025.jpg|Toimistokäytöstä asunnoiksi muutettu Hietalahdenranta 13 vuonna 2025.
Mallaskatu road tunnel entrance in Punavuori, Helsinki, Finland, 2021 April.jpg|Hietalahdenrannasta on pääsy Mallaskadun tietunneliin, joka johtaa Uudenmaankadulle.


## Katso myös
* Hietalahdentori

## Lähteet

## Aiheesta muualla
Because Music

**Because Music** on vuonna 2005 perustettu levy-yhtiö, jonka pääkonttorit sijaitsevat Pariisissa ja Lontoossa. Sen perusti Virgin Records Francen ja EMI Continental Europen entinen puheenjohtaja Emmanuel de Buretel. 

Because Music omistaa yksinoikeuden kaikille Ed Banger Recordsin ja Phantasyn artisteille. 

## Artistit

* 13 Block
* Amadou et Mariam
* Antoine Léonpaul
* Baaba Maal
* Brandt Brauer Frick
* Breakbot
* Busy P
* Christine and the Queens
* Carte Blanche
* Cassius
* Catherine Ringer
* Charlotte Gainsbourg
* Connan Mockasin
* Despo Rutti
* Django Django
* DJ Mehdi
* Don Cavalli
* D.S.L
* Erol Alkan
* Electric Guest
* Fabrice Lucchini
* Feadz
* Fredo Viola
* Guizmo
* Hanni El Khatib

* James Deano
* Jarvis Cocker
* JJ Cale
* John Butler Trio
* Justice
* Justin Bieber
* Kap Bambino
* Keny Arkana
* Keziah Jones
* Klaxons
* Krazy Baldhead
* La Phaze
* Late of the Pier
* Laza Morgan
* Les Plastiscines
* Les Rita Mitsouko
* Lido
* Mac Tyer
* Major Lazer
* Manu Chao
* Mauro Gioia
* Médine
* Metronomy
* Mickey Moonlight
* Moby
 
* Mr Oizo
* Mr Flash
* Nortec Collective
* Nèg' Marrons
* Para One
* Pascal Comelade
* Patrice
* Perle Lama
* Pete Yorn
* Plastiscines
* Prince
* Rodrigo Y Gabriela
* SebastiAn
* Second Sex
* Sefyu
* Selah Sue
* Seun Kuti
* SMOD
* Soko
* Stephane Pompougnac
* Syd Matters
* The Blood Arm 
* Tom Tom Club
* Twisted Charm
* Uffie

## Lähteet
Jak & Daxter: Kadonnut maailma

**Jak & Daxter: Kadonnut maailma** () on High Impact Gamesin kehittämä jatko-osa *[[Jak and Daxter]]* -pelisarjaan.

Peli on julkaistu vuonna  PlayStation 2:lle ja PlayStation Portablelle.

Peli on dubattu suomenkielelle.

## Ääninäyttelijät
### Alkuperäiset

### Suomenkieliset

## Lähteet

## Aiheesta muualla
*
Casa Alberto

**Casa Alberto** on ravintola, joka sijaitsee Madridissa osoitteessa Calle de las Huertas 18. Vuonna 1827 avattu ravintola sijaitsee samalla paikalla, missä Miguel de Cervantes asui ja kirjoitti romaanejaan. Madridin ensimmäinen demokraattisesti valittu pormestari Enrique Tierno Galván kävi ruokailemassa ravintolassa lähes päivittäin.

## Lähteet
Oneohtrix Point Never

**Daniel Lopatin** (s. 25. heinäkuuta 1982 Wayland, Massachusetts, Yhdysvallat), tunnettu paremmin taiteilijanimeltään **Oneohtrix Point Never**, on yhdysvaltalainen experimental-muusikko, säveltäjä ja tuottaja, joka asuu tätä nykyä Brooklynissa. Lopatinin vanhemmat ovat Venäjältä. 

## Diskografia
### Studioalbumit
* *Betrayed in the Octagon* (2007, Deception Island)
* *Zones Without People* (2009, Arbor)
* *Russian Mind* (2009, No Fun)
* *Returnal* (2010, Editions Mego)
* *[[Replica (albumi)|Replica]]* (2011, Software / Mexican Summer)
* *R Plus Seven* (2013, Warp)
* *Garden of Delete* (2015, Warp)
**Age Of* (2018, Warp)
**Magic Oneohtrix Point Never* (2020, Warp)

## Lähteet

## Aiheesta muualla
Messages from Finland

**Messages from Finland: The Exciting Book about the Experiences of a Foreign Student in Finland** on Sierra Leonesta Suomeen muuttaneen kirjailijan Lammin Sullayn esikoisteos, joka julkaistiin lokakuussa 1996. Kirjassa Sullay kertoo kokemuksistaan Suomeen muuttaneena maahanmuuttajana 1990-luvulla ja ottaa esille senaikaiseen Suomen politiikkaan ja yhteiskuntaan liittyviä asioita maahanmuuttajan näkökulmasta. 

## Lähteet
*
Hiekkaheinät

**Hiekkaheinät** (*Ammochloa*) on heinäkasvien (Poaceae) heimoon kuuluva pieni kasvisuku. Sukuun lasketaan nykyisin kuuluvaksi kolme lajia. Suvun lajeja on aiemmin nimetty myös toppojen (*Koeleria*), koiranheinien (*Dactylis*) ja lupikoiden (*Sesleria*) sukuihin kuuluviksi. Suvun lajit kasvavat Välimeren alueella ja Lähi-idässä.

## Lajeja
* *[[Ammochloa involucrata]]*
* *[[Ammochloa palaestina]]*
* *[[Pistohiekkaheinä|Ammochloa pungens]]* – pistohiekkaheinä

## Lähteet
Skinkkimäiset

**Skinkkimäiset** (Scincomorpha) on perinteisesti ollut yksi liskojen (Lacertilia) pääryhmistä, johon luettiin skinkit (Scincidae), vyöliskot (Cordylidae), sisiliskot (Lacertidae), teijuliskot (Teiidae) ja toisinaan myös sokkoliskot (Dibamidae) ja yöliskot (Xantusiidae). Sekä liskojen että skinkkimäisten ryhmät olivat kuitenkin parafyleettiset eli epäluonnolliset. Joissakin uusissa luokitteluissa, kuten tässä noudatettavassa, on liskojen käytöstä taksonomiassa luovuttu, ja skinkkimäisten ryhmä on rajattu ainoastaan skinkkien heimoon, tai vaihtoehtoisesti skinkkien alaheimot on eroteltu omiksi heimoikseen, jolloin skinkkimäisten heimoja on yhdeksän. Skinkkien lähimmät sukulaiset ovat yöliskot, vyöliskot ja kilpiliskot (Gerrhosauridae, aiemmin osa vyöliskojen heimoa), jotka tässä luokittelussa muodostavat osalahkon Cordylomorpha, joka puolestaan skinkkimäisten kanssa muodostaa alalahkon Scinciformata.

## Lähteet
* 

### Viitteet
Pedro Winter

**Pedro Winter** (s. **Pierre Winter**, 21. huhtikuuta 1975 Pariisi, Ranska), joka tunnetaan myös taiteilijanimeltään **Busy P**, on ranskalainen DJ, tuottaja, levy-yhtiön omistaja ja manageri. Winter oli Daft Punkin managerina vuodesta 1996 vuoteen 2008. Hän omistaa Ed Banger Records -levy-yhtiön. 

## Diskografia
### EP:t

### Remixit

## Lähteet

## Aiheesta muualla
Kaniogo

**Kaniogo** on maalaiskunta Koulikoron alueen Kangaban piirissä Malissa. Sen keskuskylä Kéniégoué sijaitsee Nigerjoen rannalla 30 kilometriä Kangabasta lounaaseen. Kunnassa on 16&nbsp;800 ja keskuskylässä 2&nbsp;800 asukasta (vuonna 2009, väestönlaskenta).

Kaniogon kunta rajoittuu pohjoisessa Kangaban piirin Benkadin ja Minidianin, idässä Maramandougoun ja Séléfougoun ja etelässä Nougan kuntiin sekä lännessä Guineaan. Kunnan läpi virtaavat Niger ja sen sivujoki Fié.

Kuntaan kuuluu 11 kylää. Asukkaista 96 % on mandinkoja. Lisäksi on fulbeja, soninkeja ja bambaroita.

Kéniégouén kautta kulkee Kangabasta Guinean rajalle johtava maantie RN26. Paikallisia elinkeinoja ovat maanviljely, karjanhoito, kalastus, pienimuotoinen kaupankäynti ja perinteisin menetelmin tapahtuva kullankaivuu. Tärkeimmät viljelykasvit ovat maissi, riisi, maapähkinä, durra, puuvilla, hirssi ja fonio. Kéniégouéssa ja kolmessa muussa kylässä pidetään viikoittaiset markkinat.

Kunnassa toimii kymmenen alakoulua, kaksi yläkoulua, koulutus- ja kehittämiskeskuksia (CED) ja lukutaitokeskuksia. Terveyspalveluihin kuuluu kaksi terveyskeskusta ja kolme ensiapuasemaa. Nuorisoa varten on perustettu kolme kulttuurikeskusta. Kaikissa kylissä on juomavesijärjestelmät, joista osa toimii aurinkopaneelien tuottamalla sähköllä. Myös kunnantalossa on sähkö.

## Lähteet
Café Pepe Botella

**Café Pepe Botella** on ravintola, joka sijaitsee Madridissa Plaza del Dos de Mayo -nimisen aukion kulmassa osoitteessa Calle de San Andrés 12. Ravintola avattiin 1900-luvun puolivälissä. 

Ravintola on saanut nimensä Napoleonin veljen Joseph Bonaparten mukaan. Joseph Bonaparte tunnettiin nimellä "Pepe Botella".  

Espanjalainen elokuvaohjaaja Mateo Gil käytti ravintolaa kuvauspaikkana elokuvassaan *Nadie Conoce a Nadi*. Alejandro Amenábar kävi ravintolassa 1990-luvulla, samoin kuin eräät muut lahjakkaat ohjaajat. 

## Lähteet
Interflugin lento 1107

**Interflugin lento 1107** oli Interflugin tilauslento Stuttgartista Leipzigiin. Lennolla 1. syyskuuta 1975 käytetty Tupolev Tu-134 syöksyi maahan laskeutuessaan Leipzig-Hallen lentoasemalle.

Lennolla oli matkustajana 28 länsisaksalaista, jotka olivat matkalla Leipzigin kevätmessuille. Sää oli huono, ja miehistö lensi tarkkuustutkalähestymistä Leipzigiin. Tutkalennonjohtaja ei kuitenkaan seurannut lentoa viimeisten 3&nbsp;200 metrin aikana. Lisäksi miehistö ei tarkistanut päätöksentekokorkeuttaan lennonjohdolta. Kone laskeutui liukupolun alapuolelle, osui radioantenniin ennen kiitotien alkua, kääntyi ympäri ja syöksyi maahan. Koneen ohjaamo irtosi, eivätkä miehistön jäsenet loukkaantuneet vakavasti. Matkustamo sen sijaan syttyi palamaan. Onnettomuudessa kuoli 24 matkustajaa ja kolme miehistön jäsentä, eli yhteensä 27 koneessa olleesta 34 henkilöstä.

Onnettomuuden jälkeen koneen kapteeni sai viiden vuoden vankeustuomion laiminlyönneistä ja muut lentäjät sekä tutkalennonjohtaja kolme vuotta kukin. Perämies ja suunnistaja jatkoivat myöhemmin Interflugin palveluksessa, mutta kapteeni siirrettiin työskentelemään lennonjohdossa.

## Lähteet
Replica (albumi)

**Replica** on yhdysvaltalaisen elektronisen musiikin artistin Oneohtrix Point Neverin viides studioalbumi, joka julkaistiin 8. marraskuuta 2011 levy-yhtiöllä Mexican Summer. Albumi pääsi Billboardin sekä Top Heartseekersin kymmenen parhaimman dance/electronic -albumeiden joukkoon.

## Kappaleet

## Lähteet
Lupikat

**Lupikat** (*Sesleria*) on heinäkasvien (Poaceae) heimoon kuuluva kasvisuku. Sukuun kuuluu noin 30 lajia.

Lupikat ovat monivuotisia, matalahkoja ja kasvutavaltaan mätästäviä heiniä. Niiden varret ovat pystyjä sekä kaljuja ja lehdet ovat lyhyitä, teräväkärkisiä sekä yläpinnaltaan siniharmaita. Varsilehdet ovat vain 1–2 cm pitkiä ja kieleke on kalvomainen. Kukinto on tiheä sekä munanmuotoinen ja sen tyveä ympäröi leveä suojuslehti. Tähkylät ovat tasaisia ja kaksi- tai kolmekukkaisia. Tähkylöiden kaleet ovat kalvomaisia ja ulkohelpeet viisisuonisia.

Lupikoiden (*Sesleria*) suku on nimetty 1700-luvun lopulla eläneen italialaisen lääkärin Leonardo Sesleron mukaan.

Suvun lajeista Suomessa tavataan vain sinilupikkaa (*Sesleria uliginosa*), jota kasvaa Suomessa lähinnä vain Ahvenanmaalla.

## Lajeja
* *[[Sesleria alba]]*
* *[[atlantinlupikka|Sesleria albicans]]* – atlantinlupikka
* *[[Sesleria argentea]]*
* *[[Sesleria autumnalis]]*
* *[[kevätlupikka|Sesleria heufleriana]]* – kevätlupikka (joissain lähteissä *Sesleria heuflerana*)
* *[[Sesleria leucocephala]]*
* *[[kiiltolupikka|Sesleria nitida]]* – kiiltolupikka
* *[[Sesleria rigida]]*
* *[[Sesleria sadleriana]]*
* *[[sinilupikka|Sesleria uliginosa]]* – sinilupikka eli lupikka (aikaisemmin *Sesleria caerulea*)

## Lähteet

## Aiheesta muualla
* Finto, Kassu – Kasvien suomenkieliset nimet: ''Sesleria''
* Suomen Lajitietokeskus: Lupikat – ''Sesleria''
Aeroflotin lento 512

**Aeroflotin lento 512** oli Aeroflotin reittilento Ammanista Beirutin ja Jerevanin kautta Moskovaan. Lennolla 30. kesäkuuta 1973 käytetty Tupolev Tu-134A ajautui ulos kiitotieltä Ammanin lentoasemalla miehistön yritettyä keskyttää lentoonlähdön liian myöhään. Onnettomuudessa kuoli yhdeksän ihmistä.

## Onnettomuuskone
Lennolla 512 onnettomuuspäivänä käytetty kone oli Tupolev Tu-134A, rekisteritunnukseltaan CCCP-65668. Se toimitettiin Aeroflotin Armenian osastolle uutena 1. lokakuuta 1971. Onnettomuuteen mennessä sille oli kertynyt 2&nbsp;822 lentotuntia.

## Tapahtumat
Lennolla 512 oli seitsemän miehistön jäsentä ja 78 matkustajaa, joista 12 lapsia. Se aloitti lentoonlähdön Ammanin kansainvälisen lentoaseman kiitotieltä 24 kello 13.37 paikallista aikaa. Koneen nopeus kasvoi 265 kilometriin tunnissa, ja ohjaaja alkoi nostaa koneen nokkaa. Hän huomasi kuitenkin nopeuden pudonneen yhtäkkiä 240 kilometriin tunnissa, päätteli, että kyse on moottoriviasta ja keskeytti lentoonlähdön. Kiitotietä oli tässä vaiheessa jäljellä enää noin 500 metriä, eikä se riittänyt koneen pysäyttämiseen. Kiitotien loputtua kesken kone putosi rotkoon, osui puihin ja törmäsi lopulta yksikerroksiseen betonirakennukseen 290 metrin päässä kiitotien päästä. Koneen nokka päätyi rakennuksen sisään ja runko katkesi kolmeen osaan. Suunnistaja, radisti sekä talossa olleet kolme aikuista ja neljä lasta kuolivat onnettomuudessa. Matkustajat loukkaantuivat joko lievästi tai eivät lainkaan.

## Onnettomuuden syyt
Tutkinnassa todettiin, että molemmat moottorit toimivat normaalisti. Vaikka toinen moottoreista olisikin lakannut toimimasta, nopeus ei olisi laskenut vaan jatkanut kasvamistaan hitaammin. Tutkintalautakunta totesi, että ohjaajan havainto nopeuden laskemisesta saattoi olla virheellinen subjektiivinen käsitys. Hän oli päättänyt lähteä lentoon hieman tarvittavaa suuremmalla nopeudella, noin 270–275&nbsp;km/h. Niinpä hän oli valmistautunut siihen, että nokkaa nostettaessa nopeus olisi noin 270&nbsp;km/h. Koska nopeus olikin pienempi, hän sai sen vaikutelman, että nopeus oli laskenut. Koska hän tiesi, että kiitotietä ei ollut paljon jäljellä ja tunsi sen päässä olevan vaikean maaston, hänen oli tehtävä paineen alla nopea päätös. Hän päätteli nopeuden laskun johtuvan moottoriviasta ja keskeytti lentoonlähdön.

Lautakunta totesi myös, että Ammanissa onnettomuuden aikaan näkynyt osittainen auringonpimennys saattoi osaltaan vaikuttaa onnettomuuteen. Valon intensiteetin muutos saattoi vaikuttaa ohjaajan psykofysiologiseen tilaan päätöksenteon hetkellä.

## Lähteet
Paradise

**Paradise** voi tarkoittaa ainakin seuraavia:
* Paradise, kaupunki Kaliforniassa
* Paradise, Clarkin piirikunnan osa Nevadassa, Yhdysvalloissa
* *[[Seikkailijoitten saari]]* (*Paradise*), yhdysvaltalainen mykkäelokuva vuodelta 1926
* *[[Rakkauden keidas]]* (*Paradise*), kanadalainen seikkailuelokuva vuodelta 1982
* *[[Rakkauden keidas (vuoden 1991 elokuva)|Rakkauden keidas]]* (*Paradise*), yhdysvaltalainen draamaelokuva vuodelta 1991
* *[[Paradise (vuoden 2013 elokuva)|Paradise]]*, yhdysvaltalainen draamakomediaelokuva vuodelta 2013
* *[[Paradise (vuoden 2016 elokuva)|Paradise]]*, venäläinen draamaelokuva vuodelta 2016
* *[[Paradise (televisiosarja)|Paradise]]* (myöhemmin nimellä *[[Guns of Paradise]]*), yhdysvaltalainen televisiosarja vuosilta 1988–1991
* *Paratiisi* (*Paradise*), Toni Morrisonin romaani vuodelta 1997
* ”Paradise”, The Stranglersin kappale vuodelta 1983
* ”Paradise”, The Rasmuksen kappale vuodelta 2017
* ”Paradise”,  Alan Walkerin ja Boy in Spacen kappale vuodelta 2021.
* Paradise, Pepe & Paradise, suomalainen pop / rock - yhtye
* Paradise (televisiosarja), vuonna 2025 julkaistu yhdysvaltalainen televio-ohjelma.
## Katso myös
* Paratiisi (täsmennyssivu)
Lukka

**Lukka** on sukunimi. Se on muun muassa seuraavien suomalaisten henkilöiden sukunimi:

* Anita Lukka (1946–2009), logistiikan professori
* Kati Lukka (s. 1967), teatterilavastaja
* Markku Lukka (s. 1946), sovelletun matematiikan professori ja yliopiston rehtori
* Markku Lukka (s. 1963), näyttelijä
* Martti Lukka (1907–1994), kotiseutuneuvos, muusikko, säveltäjä, sanoittaja ja runoilija.
* Pekka Lukka (1939–2019), näyttelijä
* Santeri Lukka (s. 1991), jääkiekkoilija
* Tuomas Lukka (s. 1974), Suomen nuorin tohtori
* Vallu Lukka (s. 1974), laulaja ja musikaalinäyttelijä.
Zvi Griliches

**Hirsh Zvi Griliches** (12. syyskuuta 1930 – 4. marraskuuta 1999) oli liettualais-yhdysvaltalainen taloustieteilijä ja taloustieteen professori (Paul M. Warburg Professor) Harvardin yliopistossa. Hän oli johtavia teknologisen kehityksen tutkijoita. Griliches sai John Bates Clark -mitalin vuonna 1965.

## Teoksia ja tutkimuksia
*
*
*

## Lähteet

## Aiheesta muualla
* Grilichesin kotisivu
* Grilichesin tutkimukset IDEASissa
Librevillen lento-onnettomuus 1977

**Librevillen lento-onnettomuus 1977** tapahtui 2. huhtikuuta 1977, kun Aviogenex-lentoyhtiön Tupolev Tu-134A-1 syöksyi maahan miehistön yrittäessä laskeutua Librevilleen.

Kone oli rahtilennolla Frankfurt am Mainista Librevilleen. Lastina oli lihatuotteita. Lennolla oli kuusihenkinen miehistö ja matkustajina kaksi vaihtomiehistön jäsentä. Lennon lähestyessä Librevilleä miehistö huomasi hyvissä ajoin, että kentällä rullanneen Boeing 707:n pyrstö oli kiitotiellä. Kapteeni päätti keskeyttää lähestymisen. Toisella lähestymisyrityksellä näkyvyys huononi rankan sateen vuoksi. Pitkästä matkasta väsynyt kapteeni liikautti vahingossa ohjainta, jolloin kone lähti laskeutumaan. Siiven kärki osui 60-metriseen baobab-puuhun ja kone syöksyi maahan. Kaikki kahdeksan koneessa ollutta kuolivat.

## Lähteet
Isolammi

**Isolammi** tarkoittaa seuraavia:

### Isolammi
* Isolammi, järvi Jämsässä
* Isolammi, järvi Lahdessa
* Isolammi, järvi Mäntsälässä
* Isolammi, järvi Pirkkalassa
* Isolammi, järvi Porissa
* Isolammi, järvi Sastamalassa
* Isolammi, järvi Seinäjoella
* Isolammi, järvi Somerossa
* Isolammi, järvi Tampereella
* Isolammi, järvi Teuvalla
ja lisäksi 
* Hankalan Isolammi, lampi Ylöjärvellä

## Katso myös
* Isolampi
Markku Lukka

**Markku Juhani Lukka** (s. 28. syyskuuta 1946 Loimaa) on Lappeenrannan teknillisen yliopiston sovelletun matematiikan professori emeritus, joka toimi pitkään yliopiston rehtorina.
 
## Henkilöhistoria
Lukka syntyi Kaarlo Lukan ja Elsa Maria Liekarin perheeseen. Hän tuli ylioppilaaksi Loimaan yhteiskoulusta 1964, suoritti Turun yliopistossa filosofian kandidaatin tutkinnon 1969 ja lisensiaatin tutkinnon 1971 ja väitteli siellä filosofian tohtoriksi 1971. Sotilasarvoiltaan Lukka on reservin majuri. Eläkkeelle jäätyään Lukka innostui maalaamisesta ja on muun muassa pitänyt teoksistaan taidenäyttelyn aviovaimonsa Leena Sjöblomin kanssa. Hän oli aiemmin, vuodesta 1971 alkaen, naimisissa professori Anita Lukan kanssa tämän kuolemaan saakka. Heidän poikansa on Tuomas Lukka.

## Ammattiura
Lukka toimi Turun yliopistossa eri tehtävissä 1968–1971, Suomen Akatemian tutkimusassistenttina ja samalla Turun yliopiston assistenttina hän työskenteli 1972–1974. Sovelletun matematiikan lehtori ja vs. apulaisprofessori Turun yliopistossa hän oli 1974–1975 ja sitten Lappeenrannan teknillisen korkeakoulun matematiikan ja sovelletun matematiikan apulaisprofessori 1976–1996, tietojenkäsittelyopin vs. apulaisprofessori 1985–1986, vs. professori 1990–1991 ja sovelletun matematiikan professori vuodesta 1997. Lukka toimi korkeakoulun hallituksen ja opetus- ja tutkimusneuvoston jäsenenä, laitosjohtajana sekä vararehtorina ennen vuonna 1998 alkanutta rehtorin kauttaan.

## Lähteet
Minä syytän (täsmennyssivu)

**Minä syytän** tai **J’accuse** voi tarkoittaa ainakin seuraavia:

*J’accuse…! eli ”Minä syytän!”, kirjailija Émile Zolan vuonna 1898 julkaisema kuuluisa avoin kirje
**[[Minä syytän! (vuoden 1919 elokuva)|Minä syytän!]]* (*J’accuse*), Abel Gancen ohjaama ranskalainen mykkäelokuva vuodelta 1919
**[[Minä syytän (vuoden 1938 elokuva)|Minä syytän]]* (*J’accuse*), Abel Gancen ohjaama ranskalainen elokuva vuodelta 1938
**[[Minä syytän (vuoden 1948 elokuva)|Minä syytän]]* (*All My Sons*), Irving Reisin ohjaama yhdysvaltalainen elokuva vuodelta 1948

## Muita
**[[Rembrandtin syytös]]* (*Rembrandt’s J’accuse…!*), Peter Greenawayn dokumenttielokuva vuodelta 2008
Niihamajärvi

**Niihamajärvi**  tai myös **Pikku-Niihama**  on Pirkanmaalla Tampereella Niihaman kaupunginosan lähellä sijaitseva järvi.

## Maantietoa
Järven pinta-ala on 7,9 hehtaaria. Se on 700 metriä pitkä ja 150 metriä leveä. 
Siinä ei ole kartan mukaan saaria. Järven rantaviivan pituus on 1,7 kilometriä.

## Vesistösuhteet
Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Näsijärven alueella (35.31), jonka Näsijärven lähialueeseen (35.311) järvi kuuluu. Järven vedenpinnan korkeus on 95,9 metriä mpy.

## Lähteet
Kalevi Rothberg

**Kalevi Rothberg** on suomalainen muusikko, kapellimestari ja säveltäjä. Hän toimi vuosina 1968–2000 Turun ruotsalaisen teatterin ja vuosina 1982–1999  Samppalinnan kesäteatterin kapellimestarina. Sen lisäksi hänet tunnetaan Turun seudulla tanssi- ja iskelmämusiikkia soittavien orkestereiden johtajana. Vuonna 1979 Turun kaupunginteatteri toi ensi-iltaan Rothbergin säveltämän diskomusikaalin *The Pop-Oz*, joka perustuu L. Frank Baumin kirjaan *[[Ihmemaa Oz (kirja)|Ihmemaa Oz]]*.

Rothberg varttui Turun Hirvensalossa Illoistenjärven rannalla, jonne hänen isänsä perusti vuonna 1947 kahvipannuja valmistavan metallipajan ja myöhemmin pesulan.

Rothbergille myönnettiin taiteilijaeläke vuonna 2018.

## Levytyksiä
*1979: Kalevi Rothberg, J. W. Rytkölä ja Turun kaupunginteatterin avustajat, *The Pop-Oz Discomusikaali*, Fifty-Fifty LPS-500
*1980: *Tillsammans med [[Bo Andersson]] & Kalevi Rothberg*, Fifty-Fifty Records FFLP-66
*1984: Aulis Kotaviita ja Kalevi Rothbergin orkesteri, ‎*Aurajoen Vanhat Lehmukset*, AR-Piano ‎ARLP-1.

## Lähteet
Bo Andersson

**Bo Frans Elnes Andersson** (12. joulukuuta 1937 Helsinki – 7. toukokuuta 2020) oli suomalainen näyttelijä ja laulaja, jonka suuri yleisö tuntee parhaiten Erna Tauron ja Tove Janssonin kirjoittaman ”Syyslaulun” sekä ruotsin- että suomenkielisistä levytyksistä 1960-luvun lopulta. Pitkän teatteriuransa ohella hän on levyttänyt kuutisenkymmentä muutakin laulua, enimmäkseen ruotsiksi.

Bo Andersson syntyi helsinkiläisen liikemiehen pojaksi, pääsi ylioppilaaksi Brändö samskolanista ja opiskeli teatterialaa muun muassa Tukholmassa ja jazzmusiikkia New Yorkissa. Hän on näytellyt 1960-luvun alkupuolelta lähtien Lilla Teaternissa, Wasa Teaterissa ja Åbo Svenska Teaterissa sekä pisimpään Helsingin Svenska Teaternissa vuosina 1967–1979 ja 1983–2000. Hänet on haudattu Östersundomin hautausmaalle Helsinkiin.

## Näyttämörooleja
* Horst (*Bent*)
* Dysart (*Equus*)
* Zorba (*Zorba*)
* Huovinen (*Cell 21*)
* Harpagon (*[[Saituri]]*)
* Herr Schulz (*[[Cabaret (musikaali)|Cabaret]]*)

## Levyalbumeja
*1977: *Höstvisa*, Love Records LRLP-246, yhdessä Erna Tauron kanssa.
*1978: *Syyslaulu*, Love Records LRLP-295, yhdessä Erna Tauron kanssa.
*1980: *Tillsammans med Bo Andersson & [[Kalevi Rothberg]]*, Fifty-Fifty Records FFLP-66.
*1993: *Eino Leino / Bo Andersson ‎– Nocturne*, Finnlevy ‎200272.
*2003: *Muistatkos? Minns Du?* yhdessä Pirjo Bergströmin kanssa, BOCD-3.

## Lähteet
Hämeenlinnan verkatehdas

**Hämeenlinnan verkatehdas** oli Hämeenlinnan Keinusaaressa 1800-luvun lopusta 1900-luvun puoliväliin toiminut tekstiilialan teollisuuslaitos. Nykyään tehtaan rakennuksissa toimii vuonna 2007 toimintansa aloittanut kaupungin kulttuurikeskus Verkatehdas.

Tehdas aloitti toimintansa vuonna 1895. Ensin Vanajaveden rannalla sijaitsevalle tontille rakennettiin kutomo ja voima-asema, sen jälkeen kehräämö ja korjauspajat. Sitten nousivat isännöitsijän ja teknillisen johtajan huvilat tontille. Tehtaan johtajana toimi pitkään kunnallismiehenäkin tunnettu Henrik Holmén. Se olikin pitkään kaupungin merkittävin teollisuuslaitos ja sitä laajennettiin useaan otteeseen. Kansalaissodan aikana toiminta pysähtyi olosuhteiden pakosta pariksi vuodeksi. Vuonna 1927 osakkeiden enemmistö siirtyi Amberlan suvulle ja toimitusjohtajaksi siirtyi vuorineuvos Arthur Amberla. Vuonna 1937 rakennettiin uusi karstalankakehräämö, mikä laajensi tehtaan kapasiteettia entisestään. 

Sotien aikana tehdas valmisti ennätyksellisiä tuotantomääriä. Jatkosodan päätyttyä se pystyi työllistämään kaikkiaan 625 työntekijää ja kohosi näin maan suurimpien verkatehtaiden joukkoon. Tehtaan viimeinen kukoistuskausi osui 1950-luvulle, jolloin työntekijöitä oli peräti 1 300. Eurooppaa koskenut villateollisuuden lama jätti jälkensä myös Hämeenlinnan verkatehtaan toimintaan. Se liittyi Villayhtymään, jolla kituvia tehtaita yritettiin pelastaa. Toiminnan loppuminen oli kuitenkin edessä vuonna 1963. Sen jälkeen tehtaan alueella toimi yksityisiä yrityksiä.

Hämeenlinnan kaupunki osti verkatehtaan rakennukset vuonna 1978, minkä jälkeen alkoi alueen hidas kehittyminen kohti nykyistä tilaansa kulttuurikeskuksena. Tiloihin siirtyi vähitellen monenlaisia pieniä kulttuuritoimijoita, mikä enteili vuonna 2001 käynnistynyttä varsinaista Verkatehdas-projektia.

## Lähteet

## Aiheesta muualla
* Pörssitiedon netissä
Anssi Kela ja isot biisit (albumi)

**Anssi Kela ja isot biisit** on samannimisen televisiosarjan pohjalta 21. huhtikuuta 2017 julkaistu kokoelmalevy. Albumi sijoittui parhaimmillaan Suomen virallisen albumilistan neljänneksi.

## Kappaleet

## Lähteet
Tanja Muravskaja

**Tanja Muravskaja** (s. 1978 Pärnu) on virolainen kuvataiteilija. Hänen teoksensa ovat usein valokuvia ja videoita, jotka liittyvät identiteetin ja kansallisuuden teemoihin. Muravskaja on toistuvasti käsitellyt taiteessaan  nationalismia sekä siihen liittyviä ristiriitoja nyky-Virossa, jonka kansalaisten etniset taustat ovat moninaisia.

## Kansallisen identiteetin jäljillä
Muravskajan teoksia on luonnehdittu käsitteellisiksi muotokuvasarjoiksi. Kansallisen identiteetin ja kansallistunteen teemat olivat keskiössä teossarjassa *Positions* (2007), jossa Muravskaja kuvasi viron lipun kanssa toisaalta alastomia nuoria taiteilijoita, toisaalta äärioikeistolaisia teinipoikia.

Valokuvasarjassaan *Estonian Race* (2010) Muravskaja lähestyi rodun käsitettä esittämällä sarjan nuorten virolaisten miesten muotokuvia. Yhdenmukaiseen, jopa tieteelliseen tapaan kuvatut kasvot johtivat kysymään, millaiset kasvot ovat aidoimmin tai tyypillisimmin virolaiset. Taiteilija myös kysyi aiheesta akateemisilta asiantuntijoilta. Teossarja oli esillä Kumu-taidemuseossa Tallinnassa vuonna 2010. Siitä on sanottu, että se haastaa pohtimaan historiallisia virheitä ja valtaväestön hallitsevaa asemaa sekä suvaitsevaisuutta.  

Vuoden 2015 videoteos *Kolme sisarta* keskittyy seurauksiin, joita syksyllä 2013 käynnistyneellä Ukrainan kriisillä ja sitä seuranneella sodalla on ollut taiteilijan omaan perheeseen. Taiteilijan sukujuuret ovat Ukrainassa, ja osa suvusta elää maassa edelleen. Teoksessa kaksi Muravskajan serkkua – toinen Venäjältä ja toinen Ukrainasta – kertoo eriäviä näkemyksiään Maidanin mielenosoituksista ja niiden seurauksista. Teos oli 2015 esillä Helsingissä Kiasman näyttelyssä *Eri mieltä: nykytaiteen toisinajattelijoita*. 

## Koulutus
Muravskaja on opiskellut valokuvausta Viron taideakatemiassa Tallinnassa sekä Westminsterin yliopistossa Lontoossa. Hän valmistui taiteen maisteriksi Tallinnasta vuonna 2010. Ennen valokuvaajan opintojaan Muravskaja suoritti median ja journalismin BA-tutkinnon Tallinnan pedagogisessa yliopistossa (1996–2001).

## Näyttelyt ja kokoelmat
Muravskaja on pitänyt lukuisia yksityisnäyttelyitä Virossa sekä osallistunut ryhmänäyttelyihin eri maissa 2000-luvun alkuvuosista lähtien. Hänen teoksiaan on Kumun sekä Tarton taidemuseon kokoelmissa.

## Lähteet
Beachfutiksen maailmanmestaruuskilpailut 2017

**Beachfutiksen maailmanmestaruuskilpailut 2017** olivat järjestyksessä 19. beachfutiksen maailmanmestaruuskilpailut ja yhdeksännet, joita hallinnoi FIFA. Kilpailut alkoivat 27. huhtikuuta ja loppuottelu pelattiin 7. toukokuuta. Isäntämaana toimi Bahama ja ottelut pelattiin Nassaussa Nassau Stadiumilla. Turnaukseen osallistui 16 maata. Mestaruuden voitti Brasilia, joka voitti loppuottelussa Tahitin. Iran voitti pronsiottelussa Italian. 

## Hakuprosessi

Ensimmäinen hakukerta alkoi huhtikuussa 2013, jolloin FIFA aloitti viiden turnauksen kisaisännyyden haun. Kilpailuja haki kymmenen maata. FIFA aloitti kuitenkin haun uudestaan maaliskuussa 2014. Toisella hakukerralla kisoja haki 12 maata, joista vain Argentiina haki kummallakin kierroksella kisaisännyyttä. Joulukuussa 2014 FIFA valitsi kisaisännäksi Bahaman.

## Pelipaikka
Turnauksen kaikki ottelut pelataan Nassau Stadiumilla. Noin 2,5 miljoonaa Yhdysvaltain dollaria maksanut stadion rakennettiin turnausta varten. Stadionille mahtuu 3&nbsp;097 katsojaa.

## Karsinnat

Kilpailuihin pääsi 16 maata, joista yksi oli kisaisäntä Bahama. Muiden maanosaliittojen maat selvitettiin eri karsintaturnauksissa. FIFA julkaisi huhtikuussa 2016 maanosaliittokohtaiset joukkuemäärät.

## Lohkoarvonta

## Tuomarit

## Pelipallo
Virallinen pelipallo on Adidaksen valmistama adidas Praia. Pelipallo julkaistiin 27. tammikuuta 2017. Pelipallon väri on sininen, jota on verrattu Bahaman siniseen mereen.

## Ottelut

Kaikkien otteluiden alkamisajat ovat paikallista aikaa EDT (UTC-4).

### Alkulohkot

#### Lohko A

-----

-----

#### Lohko B

-----

-----

#### Lohko C

-----

-----

#### Lohko D

-----

-----

### Pudotuspelit

#### Puolivälierät

#### Välierät

 

#### Pronssiottelu

#### Loppuottelu

## Tilastot

### Parhaat maalintekijät

**17 maalia**
*  Gabriele Gori 

**9 maalia**
*  Rodrigo
*  Mohammad Ahmadzadeh

**8 maalia**
*  Catarino
*  Mauricinho

**7 maalia**
*  Dejan Stankovic

**6 maalia**
*  Takasuke Goto
*  Ibrahima Balde

## Lähteet
Rothberg

**Rothberg** tai **Rotberg** on muun muassa seuraavien henkilöiden sukunimi:

* Elias Rotberg (1819–1890), suomalainen maanviljelijä ja valtiopäivämies
* Gustav Rothberg (1889–1944), suomalainen jääkäriluutnantti ja nimismies
* Kalevi Rothberg, suomalainen muusikko, kapellimestari ja säveltäjä
* Künter Rothberg (s. 1984), virolainen judoka
* Torsten Rothberg (1884–1938), suomalainen pankinjohtaja, maaherra ja RKP:n kansanedustaja.
Rakkautta vain

**Rakkautta vain** voi tarkoittaa seuraavia:

* *[[Rakkautta vain (elokuva)|Rakkautta vain]]* (*Love Actually*), brittiläinen elokuva vuodelta 2003
* *[[Rakkautta vain (televisiosarja)|Rakkautta vain]]*, suomalainen televisiosarja vuodelta 2017
* *[[Rakkautta vain?]]*, Yö-yhtyeen single vuodelta 2007.
Rakkautta vain (televisiosarja)

**Rakkautta vain** on suomalainen draamasarja, jossa kymmenen ikääntyvää henkilöä lähtee pikatreffeille. Ennen sarjan kuvauksia sille ei ollut valmista käsikirjoitusta, vaan sen näyttelijät kehittivät omat hahmonsa yhdessä ohjaajan kanssa. Näyttelijät eivät tienneet etukäteen toistensa tarinoita eikä tapahtumien kulkua.

Pikatreffailijoita sarjassa esittävät Eeva Litmanen, Rea Mauranen, Sinikka Sokka, Leena Uotila, Kirsti Wallasvaara, Aake Kalliala, Heikki Kinnunen, Heikki Nousiainen, Esko Roine sekä Esko Salminen. Treffejä vetää Eero Ritalan esittämä hahmo.

Sarja kuvattiin yhden päivän aikana 17 kameralla syksyllä 2016 Gumbölen kartanossa. Sarja perustuu saksalaiseen *Autumn Tingles – Speed Dating for Silver Hair* -formaattiin.
__NOTOC__
## Rooleissa

## Katsojaluvut

1 Katsojamäärä televisiossa ensiesityspäivänä

## Lähteet
Babylonialainen kalenteri

**Babylonialainen kalenteri** oli lunisolaarinen kalenteri, jonka vuodet koostuivat 12 kuukaudesta. Näistä jokainen alkoi, kun uudenkuun sirppi voitiin ensimmäisen kerran havaita läntisellä horisontilla auringonlaskun aikaan. Lisämerkintäkuukausi lisättiin asetuksella. 

Kalenteri perustuu sumerilaiseen (Ur III) edeltäjään, joka säilyi Shulgin Umman kalenterissa (noin 21. vuosisadalla eaa.).

## Kuukausi
Vuosi alkaa keväällä, ja se jakautuu kolmeen kauteen, **reš šatti** "alkuun", **mišil šatti** "keski" ja **kīt šatti** "vuoden lopussa". Sana "kuukausi" oli *arḫu* (virallinen muoto *araḫ*). Kalenterin voidaan arvioida olevan peräisin babyloniasta eikä myöhemmiltä assyrialaisilta ajoilta, koska assyrialaisten pääjumala on kohdistettu ylijäämäiselle interkalaariselle kuukaudelle.
Unsound Methods

**Unsound Methods** on brittiläisen Recoilin ensimmäinen studioalbumi, joka julkaistiin 27. lokakuuta 1997. Albumi nauhoitettiin Alan Wilderin The Thin Line -nimisellä kotistudiolla Sussexissa syyskuun 1996 ja maaliskuun 1997 välillä. Sen tuotti Wilder kumppaninsa Hepzibah Sessan avustuksella, Steve Lyonin auttaessa myös tuotannossa ja suunnittelussa. Alan Wilder miksasi albumin, Paul Stevensin ja Simon Shazellin avustuksella. 

Albumi oli Wilderin ensimmäinen julkaisemansa albumi sen jälkeen, kun hän lähti Depeche Modesta vuonna 1995.

Laulajat albumilla olivat spoken word -taiteilija Maggie Estep, Nitzer Ebbin laulaja Douglas McCarthy, taustalaulaja Hildia Campbell sekä Siobhan Lynch. 

Turkulainen elektronista avantgarde-musiikkia tuottava duo Pan Sonic remixasi albumin kappaleen ”Shunt”.

## Kappaleet

## Kokoonpano
*Alan Wilder – kaikki musiikki, tuottaja, ohjelmoija, miksaaja, taustalaulajana kappaleissa ”Missing Place” ja ”Shunt”
*Douglas McCarthy – päälaulajana kappaleissa ”Incubus” ja ”Stalker”
*Siobhan Lynch – päälaulajana kappaleissa ”Drifting” ja ”Missing Place”, taustalaulajana kappaleissa ”Control Freak” ja ”Stalker” (Punished Mix)
*Maggie Estep – päälaulajana kappaleissa ”Luscious Apparatus” ja ”Control Freak”, taustalaulajana kappaleessa ”Stalker” (Punished Mix)
*Hildia Campbell – päälaulajana kappaleissa ”Red River Cargo” ja ”Last Breath”, taustalaulajana kappaleissa ”Incubus” ja ”Control Freak” (myös taustalaulajana kappaleessa ”Missing Piece – Night Dissolves”)
*Hepzibah Sessa – viulusoolo kappaleessa ”Missing Piece”, puhuu kappaleessa ”Drifting” ja ”Last Breath”, taustalaulajana kappaleissa ”Incubus”, ”Control Freak” ja ”Shunt”, avustus ja suunnittelu
*Oliver Kraus – sello kappaleissa ”Stalker” ja ”Control Freak”
*Steve Lyon – tuottaja ja ohjelmoija 
*Paul Stevens – auttoi miksauksessa
*Simon Shazell – auttoi miksauksessa
*Ian Cooper – masterointi
*House (at Intro) – design
*Merton Gauster – valokuvaus
*Pan Sonic – remiksasi kappaleen ”Shunt”

## Arvostelut
*AllMusic: 
*babysue: 
*CDNow: 

## Lähteet
Information Society

**Information Society** (tunnettu myös nimellä **InSoc**) on yhdysvaltalainen yhtye Minneapolisista, Minnesotasta. Sen perustivat Kurt Harland Larson, Paul Robb ja James Cassidy vuonna 1982.  

## Diskografia
### Studioalbumit
* 
* 
* 
* 
* 
* 
* 
* 

## Lähteet
Bloodline

**Bloodline** on brittiläisen Recoilin kolmas EP-levy, joka julkaistiin 14. huhtikuuta 1992. Se äänitettiin Konk Studiolla Lontoossa vuoden 1991 tammikuun ja maaliskuun välillä. Albumin tuotti Alan Wilder, suunnitteli Steve Lyon ja sen kanssa auttoi Dave Eringa.

## Kappaleet

## Kokoonpano
*Alan Wilder – tuottaja, instrumentit
*Douglas McCarthy – päälaulaja kappaleessa ”Faith Healer”
*Toni Halliday – päälaulaja kappaleissa ”Edge to Life” ja ”Bloodline” 
*Moby – rap kappaleessa ”Curse”
*Bukka White – laulu otettu Whiten kappaleesta ”Shake ’Em On Down” ja lisätty kappaleeseen ”Electro-Blues for Bukka White”
*Jimmy Hughes – bassokitara kappaleessa ”Edge to Life”
*Steve Lyon – tekniikka
*Aaron Trinder - kitara kappaleessa ”Faith Healer”
*Dave Eringa – avustaja tekniikassa
*Martin Atkins, T + CP Associates – valokuvaus ja design

## Arvostelut
*AllMusic: 
*CDNow: 

## Lähteet
Camouflage (yhtye)

**Camouflage** on saksalainen uuden aallon trio, joka koostuu päälaulajasta Marcus Meynista, Heiko Mailesta ja Oliver Kreyssigista. Heidän vuoden 1988 kappaleensa ”The Great Commandment” sijoittui Billboard Hot 100 -listan sijalle 59. ja oli kolme viikkoa Yhdysvaltain tanssimusiikin listan sijalla 1. He julkaisivat myös kaksi muuta pienempää tanssihittiä vuonna 1989.

## Diskografia

### Studioalbumit
* 
* 
* 
* 
* 
* 
* 
* 

### Kokoelma-albumit
* 
* 
* 
* 

### Livealbumit
* 

### Musiikkiboksit
* 

### Muut albumit
* 

### Singlet
* ”The Great Commandment” (1987)
* ”Strangers’ Thoughts” (1988)
* ”Neighbours” (1988)
* ”That Smiling Face” (1989)
* ”Love Is a Shield” (1989)
* ”One Fine Day” (1989)
* ”Heaven (I Want You)” (1991)
* ”This Day” / ”Handsome” (double A side) (1992)
* ”Suspicious Love” (1993)
* ”Close (We Stroke the Flames)” (1993)
* ”Jealousy” (1993)
* ”Bad News” (1995)
* ”X-Ray” (1996)
* ”Love Is a Shield” (12″) (1997)
* ”Thief” (1999)
* ”The Great Commandment 2.0” (2001)
* ”Me and You” (2003)
* ”I Can’t Feel You” (2003)
* ”Motif Sky” (2006)
* ”Something Wrong” (2006)
* ”The Pleasure Remains” (2007)
* ”Shine” (2015)
* ”Count on Me” (2015) (Peter Heppnerin kanssa)

## Lähteet

## Aiheesta muualla
ZenRobotics

**ZenRobotics** on yhdysvaltalaisen Terexin omistama tuotemerkki . ZenRobotics oli alun perin suomalainen robottialan startup-yritys, joka perustettiin vuonna 2007 . Yritys meni konkurssiin heinäkuussa 2022, ja elokuussa 2022 Terex osti ZenRoboticsin .

ZenRoboticsin tunnetuin tuote on robotisoitu jätteiden lajittelujärjestelmä, joita on myyty Suomen lisäksi muun muassa Norjaan, Ruotsiin, Sveitsiin, Ranskaan, Japaniin, Singaporeen, Espanjaan ja USA:han . ZenRoboticsin järjestelmä soveltaa konenäköä, neuroverkkoja, koneoppimista ja tekoälyä. Forbesin mukaan ZenRobotics on edelläkävijä oppivien järjestelmien käytössä kierrätyskeskuksissa. ZenRoboticsista tuli vuonna 2009 ensimmäinen tekoälyä jätteenlajittelussa hyödyntävä yhtiö, ja vuonna 2018 yhtiö julkaisi maailman nopeimman jätteenlajittelurobotin .

## Lähteet

## Aiheesta muualla
* ZenRobotics Terexin verkkosivuilla
O 21 -luokka

**O 21 -luokka** oli Alankomaiden kuninkaallisen laivaston seitsemän aluksen muodostama sukellusveneluokka. Alukset olivat edelleen keskeneräisiä Saksan aloittaessa hyökkäyksensä 10. toukokuuta 1940, jolloin neljä ensimmäistä laskettiin vesille ja siirrettiin Britteinsaarille. Kolme viimeistä jäivät saksalaisten käsiin ja ne liitettiin Saksan laivastoon.

## Alukset

## Lähteet
*

### Viitteet
Kääpiölauhat

**Kääpiölauhat** eli **lauhiot** (*Aira*) on heinäkasvien (Poaceae) heimoon kuuluva kasvisuku. Sukuun kuuluu kahdeksan lajia sekä yksi lajiristeymä.

Kääpiölauhat ovat yksivuotisia, hentoja ja matalakasvuisia. Niiden varret ovat kaljuja ja kasvavat yksittäin. Lehdet ovat tasaisia, noin 5 mm leveitä, ja niiden kieleke on kalvomainen. Kääpiölauhojen kukinto on tiheästi haaroittunut, tähkää muistuttava röyhy. Röyhyn tähkylät ovat kaksikukkaisia ja kukat ovat kaksineuvoisia. Tähkylöiden kaleet ovat suunnilleen yhtä suuria, kalvomaisia, odattomia ja niissä on yhdestä kolmeen suonta. Ulkohelpeet ovat vihneellisiä.

Suomessa suvun lajeista kääpiölauhiota (*Aira praecox*) kasvaa Ahvenanmaalla, ja lisäksi kahdesta muusta kääpiölauhalajista on yksittäisiä havaintoja.

## Lajeja
* *[[sirolauhio|Aira caryophyllea]]* – sirolauhio eli sirokääpiölauha eli sirolauha
* *[[keijukääpiölauha|Aira cupaniana]]* – keijukääpiölauha eli keijulauha 
* *[[korulauhio|Aira elegantissima]]* – korulauhio eli korukääpiölauha eli korulauha eli hapsilauha
* *[[kääpiölauhio|Aira praecox]]* – kääpiölauhio eli kevätkääpiölauha eli kääpiölauha
* *[[Aira provincialis]]*
* *[[Aira scoparia]]*
* *[[Aira tenorei]]*
* *[[Aira uniaristata]]*
* *Aira* × *hybrida*

## Lähteet

## Aiheesta muualla
* Suomen Lajitietokeskus: Lauhiot (''Aira'')
* ITIS: ''Aira'' 
* United States Department of Agriculture (USDA): ''Aira'' 
* Flora of China: ''Aira''
Olli Klemetti

**Olli Klemetti** (7. maaliskuuta 1973 Helsinki – 20. huhtikuuta 2017 Helsinki) oli suomalainen graffititaiteilija. Hän oli alan suomalaisia pioneereja, jolla oli suuri vaikutus suomalaiseen graffitikulttuuriin. Klemetti aloitti maalaamisen Helsingin Pasilassa jo 1980-luvun puolivälissä käyttäen tagia *Chew* ja otti myöhemmin 1990-luvun alussa käyttöön tunnetun taginsa *Astron*. 1980-luvulla Klemetti oli myös yksi Suomen ensimmäisistä rullalautailijoista.

Klemetti kuoli äkillisesti 44-vuotiaana huhtikuussa 2017. Hänen haaveenaan oli kirjan tekeminen töistään, mutta suunnitelma ei ehtinyt toteutua.

## Lähteet